ລາວພ້ອມແລ້ວ ທີ່ຈະເປັນເຈົ້າພາບ ເປີດການແຂ່ງຂັນ ກິລາ ຊີເກມສ໌ ໃນອາທິດໜ້າ
ແລະຂ່າວສຳຄັນອື່ນໆ: ມີ 2 ຄົນຖືກຈັບ ຫລັງຈາກໄດ້ເກີດ ອັກຄີພັຍຢູ່ຣັດເຊັຽ ທີ່ເຮັດ 102 ຄົນ ເສັຽຊີວິດ; ເຫດຣະເບີດ ທີ່ເມືອງເພຊາວາຣ໌ ເປັນເຫດໃຫ້ 3
ເຈົ້າໜ້າທີ່ຣັດເຊັຽໄດ້ຈັບ ເຈົ້າຂອງ ແລະຜູ້ຈັດການໄນຄລັບແຫ່ງນຶ່ງບ່ອນ ທີ່ 102 ຄົນ ໄດ້ເສັຽຊີວິດ ຍ້ອນອັກຄີພັຍ ໃນ ຕອນເຊົ້າ ຂອງວັນເສົາມື້ນີ້ ເຈົ້າໜ້າທີ່ເວົ້າວ່າ ບຸກຄົນທັງ 2 ໄດ້ຖືກຈັບ ຍ້ອນໄດ້ລະເມີດກົດ ຣະບຽບກ່ຽວກັບ ຄວາມປອດພັຍ ໃນດ້ານອັກ ຄີພັຍ ຢູ່ທີ່ໄນຄລັບ LAME HORSE ໃນເມືອງ PERM ໄນຄລັບແຫ່ງນີ້ ໄດ້ຖືກໄຟໃໝ້ ເວລາ ເພດານ ທີ່ເປັນປາລສຕິກ ໄດ້ລຸກໃໝ້ເປັນໄຟໂດຍອັນທີ່ເອີ້ນວ່າ ດອກໄມ້ໄຟເຢັນ ຊຶ່ງຕາມປົກ ກະຕິແລ້ວ ຈະມີອຸນຫະພູມຕ່ຳກວ່າດອກໄມ້ໄຟ ທັມມະດາ ນອກນັ້ນຍັງມີ 134 ຄົນ ໄດ້ຮັບບາດເຈັບຈາກອັກຄີພັຍດັ່ງກ່າວ ຮູບວີດີໂອ ຈາກຂ້າງໃນຂອງໄນຄລັບ ສະແດງໃຫ້ເຫັນວ່າເພດານໄດ້ເລີ້ມລຸກໃໝ້ເປັນໄຟ ພວກທີ່ໄປມ່ວນຊື່ນ ບໍ່ໄດ້ຮູ້ໃນທັນທີວ່າໄດ້ເກີດໄຟໃໝ້ ຢູ່ໃນໄນຄລັບ ແຕ່ເມື່ອຮູ້ແລ້ວ ຕ່າງກໍພາກັນ ຫລູມໄປຫາທາງອອກ ຣັຖມຸນຕຣີກະຊວງ ຮັບມືກັບ ພາວະສຸກເສີນ ພາຍໃນ ແລະພັທນາສັງຄົມ ຂອງຣັດເຊັຽໄດ້ເດີນທາງ ໄປຍັງເມືອງ PERM ໃນເຂດ URALS ທີ່ຕັ້ງຢູ່ ທາງກ້ຳຕາເວັນອອກຂອງນະຄອນຫລວງມົສກູ ເພື່ອປະສານງານ ໃນການ ໃຫ້ຄວາມຊ່ອຍເຫລືອກ່ຽວກັບເຣື່ອງນີ້ ຕຳຣວດ ປາກິສຖານ ກ່າວວ່າ ເຫດຣະເບີດ ທີ່ຄຸ້ມການຄ້າແຫ່ງນຶ່ງໃນເມືອງ PESHAWAR ທາງພາກຕາເວັນຕົກສຽງເໜືອ ຂອງປາກິສຖານມີຜູ້ເສັຽຊີວິດຢ່າງນ້ອຍ 3 ຄົນ ເຖິງແມ່ນລາຍງານໃນຂັ້ນຕົ້ນ ເວົ້າວ່າ ເຫດຣະ ເບີດທີ່ວ່ານີ້ເປັນການໂຈມ ຕີດ້ວຍ ຣະເບີດຣົດ ແຕ່ຕໍ່ມາ ຕຳຣວດເວົ້າວ່າເປັນອຸບັດຕິເຫດແລະ ບາງທີ ອາດມີສາເຫດ ມາຈາກສີທາ ທີ່ມີການ ເກັບມ້ຽນ ຢູ່ໃນຮ້ານ ໃນມື້ວານນີ້ມືປືນໄດ້ໂຈມຕີ ວັດສາສນາອິສລາມ ໃກ້ໆກອງບັນຊາການໃຫຍ່ ຂອງກອງທັບ ປາກິສຖານທີ່ນະຄອນ ຣາວັນປິນດີ ເຮັດໃຫ້ມີຜູ້ເສັຽຊີວິດ 36 ຄົນ ຮວມທັງ ພວກນາຍທະຫານ 9ຄົນ ຕຳຣວດເວົ້າວ່າ ພວກໂຈມຕີ 4 ຄົນ ໄດ້ແກວ່ງຣະເບີດມື ຫລາຍໆລູກແລະຣະດົມຍິງເຂົ້າໃສ່ ຫລັງຈາກ ພິທີສວດມົນພາວະນາ ໃນຕອນເຊົ້າ ທີ່ວັດດັ່ງກ່າວເລີ້ມຂຶ້ນ ກ່ອນທີ່ຜູ້ໂຈມຕີ ສະລະຊີບ 2 ຄົນ ໃນຈຳນວນດັ່ງກ່າວ ບີບຄະນວນຣະເບີດທີ່ມັດອ້ອມໂຕ ໃຫ້ແຕກຂຶ້ນ ວັດດັ່ງກ່າວນີ້ ເປັນເຂດ ທີ່ມີການຮັກສາຄວາມປອດພັຍ ຢ່າງເຄັ່ງຄັດ ທີ່ພວກນາຍທະຫານ ປາກິສຖານ ມັກໄປ ປະທາ ນາທິບໍດີສະຫະຣັດທ່ານ BARACK OBA MA ໄດ້ຕັດສິນໃຈທີ່ຈະໄປຮ່ວມພິທີປິດ ກອງ ປະຊຸມວ່າດ້ວຍການປ່ຽນແປງ ຂອງຟ້າອາກາດ ຊຶ່ງຈັດຂຶ້ນໂດຍ ອົງການ ສະຫະປະຊາຊາດ ທີ່ນະຄອນCOPENHAGEN ປະເທດເດັນມາກ ຍ້ອນທຳນຽບຂາວເຫັນວ່າ ໄດ້ມີຄວາມກ້າວໜ້າໄປສູ່ການຕົກລົງ ທີ່ມີຄວາມໝາຍສຳຄັນ ຕົ້ນຕໍແລ້ວ ປະທານາທິບໍດີ OBAMAມີແຜນການ ທີ່ຈະເດີນທາງ ໄປຍັງນະຄອນ COPENHAGEN ໃນຕອນເປີດ ກອງປະຊຸມແຕ່ໃນມື້ວານນີ້ ໂຄສົກຂອງ ປະທານາທິບໍດີ ກ່າວວ່າ ທ່ານຈະເລື່ອນເວລາໄປໃສ່ຕອນປິດ ກອງປະຊຸມ ຊຶ່ງເປັນເວລາທີ່ ພວກຜູ້ນຳ ຄົນອື່ນໆຂອງໂລກ ຈະໄປຮ່ວມ ທ່ານ ROBERT GIBBS ໂຄສົກຂອງ ທຳນຽບຂາວ ກ່າວໃນວັນມື້ວານນີ້ວ່າປະທານາທິບໍດີເຊື່ອວ່າ ການນຳພາ ຂອງສະຫະຣັດ ຈະໃຫ້ດອກອອກຜົນ ທີ່ສຸດ ໃນຕອນປິດກອງປະຊຸມ ໃນວັນທີ 18 ທັນວາ ຈະມານີ້ ທ່ານ GIBBS ກ່າວວ່າ ໄດ້ມີຄວາມກ້າວໜ້າເກີດຂຶ້ນ ກ່ຽວກັບຂໍ້ຕົກລົງ COPENHAGEN ທີ່ມີຄວາມໝາຍ ສຳຄັນ ຊຶ່ງທຸກໆປະເທດໃຫ້ຄຳໝັ້ນສັນຍາ ທີ່ຈະເອົາມາຕການ ຮັບມືກັບ ພັຍຂົ່ມຂູຸ່ ຈາກການປ່ຽນແປງຂອງດິນຟ້າ ອາກາດນັ້ນ ບັນດາ ຜູ້ມີສິດປ່ອນບັດ ໄດ້ພາກັນ ໄປລົງຄະແນນສຽງໃນວັນເສົາມື້ນີ້ໃນການເລືອກ ຕັ້ງທ້ອງຖິ່ນ ທີ່ເບິ່ງກັນວ່າ ເປັນການທົດສອບເທື່ອທຳອິດ ຕໍ່ຣັຖບານ ຂອງປະທານາທິບໍດີ MA YING JEOU ທີ່ເປັນມິດກັບປັກກິ່ງນັ້ນ ການໄດ້ຮັບ ໄຊຊະນະໂດຍພັກຈີນຄະນະຊາດ ຂອງທ່ານ MAໃນການເລືອກຕັ້ງເຈົ້າໜ້າທີ່ທ້ອງ ຖິ່ນ ອາດຈະເສີມຂຍາຍ ຄວາມເຂັ້ມແຂງ ໃຫ້ແກ່ການປະຕິບັດວຽກງານ ຂອງປະທານາທິບໍດີ ແລະເພີ້ມ ແຮງກະຕຸກຊຸກຍູ້ ຕໍ່ການດຳເນີນຄວາມພະຍາຍາມ ຂອງທ່ານ ໃນການທີ່ຈະເປັນ ຜູ້ໄກ່ເກັ່ຽ ສັນຕິພາບກັບຈີນແຜ່ນດິນໃຫຍ່ ໂດຍຜ່ານທາງ ຂໍ້ຕົກລົງ ການຄ້າຕ່າງໆ ພັກປະຊາທິປະໄຕກ້າວໜ້າ ຊຶ່ງເປັນ ພັກຝ່າຍຄ້ານ ທີ່ໃຫຍ່ທີ່ສຸດຂອງໃຕ້ຫວັນທີ່ໄດ້ກຳຕຳແໜ່ງ ປະທານາທິບໍດີໃຕ້ຫວັນ ແຕ່ປີ 2000 ຫາ 2008 ນັ້ນໃຫ້ການສນັບສນຸນ ຕໍ່ການ ເປັນເອກກະຣາດ ຢ່າງເປັນທາງການຈາກຈີນແຜ່ນ ດິນໃຫຍ່ ຣັຖບານທ່ານ MA ໄດ້ຖືກຕຳໜິຕິຕຽນ ໃນການຮັບມື ກັບລົມໄຕ້ຝຸ່ນ ມໍຣະກົດໃນເດືອນສິງຫາ ຜ່ານມາ ແລະໃນການຕັດສິນໃຈ ທີ່ຈະນຳເຂົ້າ ຜລິດຕະພັນຊີ້ນຈາກສະຫະຣັດຄືນໃໝ່ ທັງໆທີ່ຍັງມີ ຄວາມວິຕົກກັງວົນ ກ່ຽວກັບເຣື່ອງສຸຂອະນາມັຍຢູ່ນັ້ນ ກະສັດພູມີພົລ ອະດຸນຍະເດດ ຂອງໄທ ຊຶ່ງເປັນກະສັດ ທີ່ຄອງຣາດດົນທີ່ສຸດໃນໂລກນັ້ນ ໄດ້ຊົງປາກົດໂຕ ເປັນເທື່ອທຳອິດ ໃນວັນເສົາມື້ນີ້ໃນຮອບນຶ່ງເດືອນກວ່າໆ ເພື່ອເຂົ້າຮ່ວມພິທີສເລີມ ສລອງ ພຣະຣາຊສົມພົບ ຄົບຮອບ 82ພັນສາ ຂອງພຣະອົງ ກະສັດພູມີພົລ ທີ່ໄດ້ສະເດັດອອກ ຈາກໂຮງພະຍາບານ ສິຣິຣາດໂດຍປະທັບຢູ່ເທິງ ລໍ້ຍູ້ນັ້ນ ໄດ້ໂບກພຣະຫັດ ໃຫ້ແກ່ພວກທີ່ໄປຕ້ອນ ຮັບພຣະອົງທີ່ໃສ່ຊຸດສີບົວ ໃນການໃຫ້ພຣະຣາຊ ໂອວາດ ແກ່ແຂກຜູ້ມີກຽດ ທີ່ໄປໂຮມຊຸມນຸມກັນຢູ່ທີ່ພຣະຣາຊວັງຫລວງ ໃນບາງກອກນັ້ນ ກະສັດ ພູມີພົລ ຊົງຮຽກຮ້ອງໃຫ້ມີຄວາມປຸ້ມລຸມ ສາມັກຄີ ຢູ່ພາຍໃນປະເທດ ທີ່ໄດ້ຮັບຄວາມສັ່ນສະເທືອນຈາກການປະທ້ວງ ຕໍ່ຕ້ານຣັຖບານ ກ່ອນກັບຄືນ ເຂົ້າໄປໂຮງພະຍາບານນັ້ນກະສັດພູມີພົລ ຊົງກ່າວວ່າ ສຸຂພາບ ພະລານາມັຍ ຂອງພຣະອົງ ຈະດີຂຶ້ນ ດ້ວຍການທີ່ປະເທດຊາດ ມີສະເຖັຽຣະພາບ ຄວາມວັທນາຖາວອນ ແລະສັນຕິພາບ ທຳນຽບພຣະຣາຊວັງ ຂອງໄທກ່າວວ່າ ກະສັດພູມີພົລ ກຳລັງພັກຟື້ນ ຈາກໂຣກປອດອັກເສບ ແລະພຣະອົງບໍ່ໄດ້ຕົກຢູ່ໃນອັນຕະລາຍ ແຕ່ປະການໃດ ເຈົ້າໜ້າທີ່ລາວ ກ່າວວ່າ ລາວພ້ອມແລ້ວທີ່ຈະເປັນເຈົ້າພາບ ຈັດການ ແຂ່ງຂັນງານມະຫາກັມກິລາ SEA GAMES ເລີ້ມແຕ່ ວັນທີ9 ຫາ 18 ທັນວາ ຈະມານີ້ ປີນີ້ ແມ່ນເທື່ອທຳອິດ ທີ່ ສປປ ລາວຈະໄດ້ ເປັນເຈົ້າພາບ ຈັດການແຂ່ງຂັນງານມະຫາກັມ ກິລາ SEA GAMES ນັບຕັ້ງແຕ່ໄດ້ເປັນຜູ້ ຮ່ວມກໍ່ຕັ້ງ ເມື່ອ 50 ປີ ກ່ອນ ລາວໄດ້ໃຊ້ ຈ່າຍເງິນ ເປັນຈຳນວນຫລາຍໆລ້ານໂດລາ ໃນການສ້າງສາ ສນາມກິລາ ແຫ່ງຕ່າງໆ ແລະສ້ອມແປງສະຖານທີ່ໆມີຢູ່ແລ້ວນັ້ນ ໃນນະຄອນຫລວງວຽງຈັນ ໂດຍໄດ້ຮັບ ການຊ່ອຍເຫລືອ ຈາກຈີນຍີ່ປຸ່ນ ບຣູໄນ ເກົາຫຼີໃຕ້ ວຽດນາມ ແລະໄທ ຈາກກິລາ 43 ປະເພດທີ່ມີການແຂ່ງຂັນຢູ່ໄທ ເມື່ອສອງປີ ກ່ອນນັ້ນ ທາງການລາວ ໄດ້ຕັດລົງໃຫ້ເຫຼືອຢູ່25 ປະເພດ ຊຶ່ງໄດ້ພາໃຫ້ ມີການສະແດງ ຄວາມບໍ່ພໍໃຈ ຈາກບັນດາປະເທດ ສະມາຊິກ ກິລາເຕະບານ ໂປໂລນ້ຳ ປິງປອງ ແລະກະຕໍ້ ມີກຳນົດເລີ້ມການແຂ່ງຂັນ ກ່ອນພິທີເປີດຢ່າງເປັນທາງການ ຊຶ່ງຈະມີຂຶ້ນ ໃນມື້ວັນພຸດ ຈະມານີ້ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ